Diari Oficial de la Generalitat Valenciana


Sumari del DOGV 3479, del 22-04-1999 (1999/2900)

Informació pública de la convocatòria i bases del concurs oposició per a la provisió d'un lloc de coordinador d'activitats i instal·lacions esportives.
-------------------------------------------------------------------------------------------------------------------------------------------------------

### Dades del document

Número de DOGV
:   3479

Data del DOGV
:   22-04-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/2900


Data del document
:   15-03-1999

Organisme emissor
:   Ajuntament d'Alcàsser

Tipus de document
:   Convocatòria

Descriptors 

:   * Alcàsser
    * esport
    * administració local
    * concurs administratiu

Informació pública de la convocatòria i bases del concurs oposició per a la provisió d'un lloc de coordinador d'activitats i instal·lacions esportives. [1999/Q2900]
  
En virtut del que ha determinat el Ple de l'Ajuntament, en l'acord adoptat per aquest en la sessió extraordinària del dia 11 de març de 1999, es convoca un concurs oposició, d'acord amb les bases següents:
  
Primera. Objecte de la convocatòria
  
1.1 L'objecte d'aquesta convocatòria de proves selectives és la provisió d'un lloc de coordinador d'activitats i instal·lacions esportives a la plantilla de personal laboral fix d'aquest Ajuntament.
  
1.2 El lloc de coordinador d'activitats i instal·lacions esportives està inclòs a la plantilla de laboral fix i dotat amb les retribucions indicades al pressupost municipal.
  
1.3 La provisió del lloc d'aquesta convocatòria s'efectuarà mitjançant el sistema de concurs oposició lliure.
  
Segona. Condicions dels aspirants
  
2.1 Per a prendre part en aquest concurs oposició, els aspirants hauran de complir les condicions següents:
  
a) Ser espanyol.
  
b) Tenir complits els 18 anys d'edat, i no excedir d'aquella en què manquen menys de 10 anys per a la jubilació forçosa per edat.
  
c) Estar en possessió del títol de batxiller superior, Formació Professional de segon grau o equivalent.
  
d) No patir malaltia o defecte físic que impedisquen l'exercici de les funcions corresponents.
  
e) No haver sigut separat, mitjançant expedient disciplinari, del servei a l'estat o a l'administració autònoma o local, ni trobar-se inhabilitat per a l'exercici de les funcions públiques.
  
2.2 Totes les condicions enumerades, els aspirants les hauran de complir el darrer dia en què finalitze el termini de presentació d'instàncies, tret de les indicades en la lletra e), que haurà de fer referència al moment d'acabament de les proves selectives amb la publicació de la llista d'aprovats.
  
Tercera. Instàncies
  
3.1 Les instàncies en què se sol·licita prendre part en les proves selectives convocades s'adreçaran a l'alcalde president de l'Ajuntament, acompanyades del justificant d'haver ingressat a la Tresoreria Municipal la quantitat de 2.500 pessetes en concepte de drets d'examen.
  
3.2 Es presentaran dins del termini de 20 dies naturals, comptadors des del següent de la publicació de l'anunci d'aquesta convocatòria en el Boletín Oficial del Estado, al Registre General de l'Ajuntament els dies laborals i en hores d'oficina, o en la forma determinada per l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú.
  
3.3 A la instància, els sol·licitants hauran d'adjuntar els documents que s'hagen de valorar en la fase de concurs.
  
3.4 Els sol·licitants manifestaran a les instàncies que compleixen totes i cada una de les condicions exigides en la base segona referides a la data en què finalitza el termini de presentació d'aquestes, i que es comprometen a prestar el jurament o promesa establit en el Reial Decreto 707/1979.
  
Quarta. Admissió d'aspirants
  
4.1 Una vegada finalitzat el termini de presentació d'instàncies, la Presidència de la corporació aprovarà la llista provisional d'aspirants admesos i exclosos, que es farà pública en el Butlletí Oficial de la Província, i s'esposarà al tauler d'edictes de la corporació, per a la qual cosa es concedirà un termini de 15 dies per a reclamacions d'acord amb l'article 122 de la Llei 30/1992.
  
Aquestes reclamacions, si n'hi ha, s'acceptaran o es rebutjaran en la resolució per la qual s'aprove la llista definitiva, que es farà pública, així mateix, en la forma indicada.
  
4.2 El que s'ha dit anteriorment s'entén sense perjudici del que s'estableix en l'article 71 de la Llei 30/1992, de 26 de novembre.
  
Quinta. Tribunal qualificador
  
5.1 El tribunal qualificador estarà constituït de la forma següent:
  
- President: l'alcalde president o membre de la corporació en qui delegue.
  
- Vocals:
  
· Un representant de la Comunitat Autònoma Valenciana.
  
· Un representant del professorat oficial.
  
· Un funcionari de carrera designat per l'Alcaldia.
  
· El regidor del respectiu servei o, si no n'hi ha, un tècnic designat per la corporació.
  
· El delegat del personal laboral d'aquest Ajuntament.
  
- Secretari: el de la corporació, o funcionari en qui delegue, amb veu i vot.
  
5.2 La designació dels membres del tribunal, titulars i suplents, es farà pública en el Butlletí Oficial de la Província i al tauler d'edictes de la corporació.
  
5.3 El tribunal no es podrà constituir ni actuar sense l'assistència de més de la meitat dels seus membres, titulars o suplents.
  
5.4 Els membres del tribunal s'hauran d'abstenir de formar part d'aquest quan concórreguen les circumstàncies establides en l'article 28 de la Llei 30/1992.
  
5.5 Els aspirants podran recusar els membres del tribunal en els termes establits en l'article 29 del mateix text legal.
  
5.6 El tribunal no podrà aprovar ni declarar que han superat les proves selectives un nombre d'opositors superior al de la plaça convocada.
  
5.7 El tribunal es classifica en la categoria tercera a l'efecte establit en la Resolució de 22 de març de 1993, i percepció de les assistències que corresponguen als seus membres.
  
5.8 Els vocals del tribunal hauran de tenir un nivell de titulació igual o superior a l'exigit per a l'ingrés al cos o escala de la qual es tracte, segons disposa el Reial Decret 364/1995, de 10 de març.
  
Sisena. Desenvolupament i publicitat de les proves.
  
6.1 Les bases, una vegada aprovades pel Ple de l'Ajuntament, es publicaran íntegres en el Butlletí Oficial de la Província i en el Diari Oficial de la Generalitat Valenciana, l'anunci extracte de la convocatòria es publicarà també en el Boletín Oficial del Estado.
  
6.2 Tots els anuncis de tràmits posteriors es publicaran en el Butlletí Oficial de la Província, tal com es concreta en els distints epígrafs d'aquestes bases i tret del que s'estableix en l'apartat 6.5 següent.
  
L'anunci de la convocatòria, les bases i tots els altres anuncis relatius al desenvolupament d'aquestes proves es publicarà també al tauler d'anuncis de l'Ajuntament, com a informació complementària de l'anterior, si bé els terminis es computaran des de la respectiva inserció en els butlletins oficials.
  
6.3 Els exercicis de les proves no podran començar fins després de transcorreguts dos mesos des de la data en què aparega publicat l'anunci de la convocatòria en el Boletín Oficial del Estado.
  
6.4 Salvant l'anterior, el començament del primer exercici s'anunciarà únicament en el Butlletí Oficial de la Província amb 15 dies d'antelació, com a mínim, i l'anunci expressarà el dia, l'hora i el lloc en què es farà.
  
6.5 El començament de la resta d'exercicis s'anunciarà únicament al tauler d'anuncis de l'Ajuntament i local on s'haja realitzat la prova precedent, i haurà de transcórrer entre la realització d'un i l'altre exercici un termini mínim de 48 hores i fer-se públic l'anunci de començament amb una antelació mínima de 24 hores.
  
6.6 Els opositors es convocaran per a cada exercici en crida única, tret dels casos de força major, degudament justificats i apreciats lliurement pel tribunal.
  
6.7 L'ordre d'actuació dels opositors, en aquells exercicis que no permeten l'actuació simultània de tots ells, s'iniciarà alfabèticament pel primer de la lletra que resulte determinada al sorteig fet a aquest efecte.
  
Setena. Sistema de selecció
  
La selecció dels aspirants es portarà a terme mitjançant un concurs oposició lliure.
  
7.1 Fase de concurs.
  
7.1.1 El tribunal apreciarà en aquesta fase els següents mèrits al·legats i degudament justificats pels aspirants:
  
1. Experiència professional.
  
1.1. Antiguitat.
  
Es valorarà 0,5 punts per cada any complet de serveis en un lloc igual o similar en actiu en les distintes administracions públiques fins a un màxim de 4 punts.
  
2. Formació personal.
  
2.1 Titulació acadèmica.
  
1. Es valoraran les titulacions acadèmiques acreditades pels concursants que siguen superior a les exigides en aquesta convocatòria fins a un màxim de 2 punts i conformement a l'escala següent:
  
- Llicenciat o equivalent: 2 punts.
  
- Diplomat universitari o equivalent: 1 punt.
  
2.2 Cursos de formació i perfeccionament genèrics.
  
Es valoraran fins a un màxim de 2 punts els cursos de formació i perfeccionament de caràcter general o sectorial que tenint per objecte la formació en alguna de les àrees de coneixement pròpies de l'organització actuació de l'administració, no tinguen relació directa amb les funcions de treball del lloc convocat.
  
La valoració de cada curs s'efectuarà en funció de la seua durada d'acord amb l'escala següent:
  
a) De 100 o més hores: 2 punts.
  
b) De 25 o més hores: 0,5 punts.
  
3. Aptituds per al lloc de treball convocat.
  
3.1. Valoració del treball desenvolupat.
  
1. L'exercici de llocs de treball amb destinació definitiva o provisional que guarden similitud amb el contingut tècnic i l'especialització del lloc sol·licitat, es valorarà fins a màxim de 4 punts, a raó d'un màxim de 0,5 punts per any.
  
3.2 Cursos de formació i perfeccionament específics.
  
Es valoraran fins a un màxim de 3 punts els cursos de formació i perfeccionament de caràcter sectorial que tinguen relació directa amb les funcions del lloc de treball convocat. La valoració de cada curs s'efectuarà de la manera següent:
  
Cursos de Gestió Esportiva = 1 punt cada curs. Animador d'esport per a tots = 1 punt.
  
Curs de Direcció i Gestió d'Ens Esportius = 1,5 punts.
  
3.3 Altres mèrits.
  
El tribunal podrà concedir fins a un màxim d'1 punt per la concurrència de qualsevol altra circumstància no contemplada en aquest barem, sempre que tinga una vinculació directa amb el contingut del lloc de treball.
  
Curset de tractament d'aigua = 1 punt.
  
4. Titulació de valencià.
  
De la Junta Qualificadora de Coneixements de Valencià, sense que s'hi puguen acumular, és a dir, els superiors engloben la puntuació dels inferiors:
  
Nivells de la Junta Qualificadora:
  
- Oral: 0,25 punts.
  
- Elemental: 0,50 punts.
  
- Mitjà: 0,75 punts.
  
- Superior: 1 punt.
  
Seran mèrits puntuables per cada concursant els contrets fins al dia de publicació de l'anunci d'aquesta convocatòria al tauler d'anuncis d'aquest Ajuntament.
  
El temps de servei computable es puntuarà per any efectiu complet, i no es computaran les fraccions inferiors a un any, tret si hi ha empat.
  
Els documents presentats hauran de ser originals o còpies degudament acarades.
  
7.2 Fase d'oposició.
  
Constarà de dos exercicis de caràcter obligatori i eliminatoris:
  
7.2.1 Primer exercici.
  
Consistirà a contestar per escrit un tema elegit per sorteig entre els indicats al temari que hi ha a l'annex 1 d'aquesta convocatòria.
  
La durada d'aquest exercici serà d'una hora.
  
7.2.2 Segon exercici.
  
Consistirà a contestar per escrit dos temes entre tres elegits per sorteig dels indicats al temari que hi ha a l'annex II d'aquesta convocatòria.
  
La durada d'aquest exercici serà d'una hora.
  
Octava. Qualificació
  
8.1 Els membres del tribunal qualificaran els exercicis obligatoris de la fase d'oposició amb una puntuació de 0 a 10 punts, i seran eliminats els aspirants que no aconseguisquen un mínim de 5 punts en cada un d'ells.
  
8.2 Les qualificacions s'adoptaran sumant les atorgades pels distints membres del tribunal i dividint el total pel nombre d'assistents d'aquell.
  
8.3 La qualificació de cada exercici es farà pública el mateix dia en què s'acorden, i serà exposada al tauler d'anuncis de l'Ajuntament i al local on s'haja realitzat la prova respectiva, almenys amb 24 hores d'antelació al començament de l'exercici següent.
  
8.4 La qualificació definitiva es determinarà sumant els punts obtinguts en la fase de concurs i d'oposició, els punts obtinguts no valdran en la fase de concurs per a superar els exercicis de la fase d'oposició.
  
8.5 El tribunal farà pública la relació dels aprovats, i aquests no podran sobrepassar el nombre de places convocades.
  
Novena. Relació d'aprovats i presentació de documents i contractació
  
9.1 Una vegada finalitzada la qualificació dels aspirants, el tribunal publicarà al tauler d'edictes la relació d'aspirants per ordre de puntuació obtinguda i l'elevarà a l'autoritat competent per a formalitzar el corresponent contracte de treball amb l'aspirant que haja obtingut la major puntuació, sense que en cap cas la proposta esmentada puga sobrepassar el nombre de places vacants convocades.
  
9.2 L'aspirant que haja obtingut la major qualificació presentarà a la Secretaria General de l'Ajuntament, dins del termini de 20 dies naturals, des de la publicació de la llista d'aprovats, els documents acreditatius de les condicions que per a prendre part en el concurs oposició s'exigeixen a la base segona, ço és:
  
a) Certificat de naixement, que podrà suplir amb la fotocòpia del document nacional d'identitat (aquesta darrera s'haurà de presentar acompanyada de l'original per a compulsar-la).
  
b) Còpia autentificada o fotocòpia (que s'haurà de presentar acompanyada de l'original per a compulsar-la) del títol que posseïsca, entre els exigits a l'apartat 2.1.c o justificant d'haver pagat els drets per a l'expedició d'aquest. Si aquests documents estigueren expedits després de la data en què va expirar el termini de presentació d'instàncies, hauran de justificar el moment en què aquests va acabar els estudis.
  
c) Certificat acreditatiu de no patir malaltia o defecte físic que impossibilite el normal exercici de la funció. Aquest certificat l'haurà d'expedir el Servei Territorial de Sanitat.
  
d) Declaració de no haver sigut separat, mitjançant expedient disciplinari, del servei a l'estat o a l'administració autònoma o local, ni trobar-se inhabilitat per a l'exercici de funcions públiques, acompanyada d'un certificat del Registre Central de Penats i Rebels, i declaració de conducta, segons la Llei 68/1980, d'1 de desembre, tots això amb referència a la data de finalització dels exàmens.
  
e) Declaració jurada de no trobar-se incurs en causa d'incapacitat específica establida en la legislació vigent i que faria nul el nomenament d'aquest, d'acord amb el que s'estableix en el Reial Decret legislatiu 781/1986, de 18 d'abril.
  
Qui tinguera la condició de funcionari públic estarà exempt de justificar documentalment les condicions i els requisits ja demostrats per a obtenir el seu anterior nomenament, i haurà de presentar un certificat del ministeri, comunitat autònoma, corporació local o organisme públic de què depenga, i acreditarà la seua condició i les circumstàncies que consten al seu expedient personal.
  
Qui dins del termini indicat, i tret de causes de força major, no presentàs la documentació, o de l'examen d'aquesta se deduís que manca d'algun dels requisits indicats a la base segona, no podrà ser contractat, i romandran anul·lades totes les seues actuacions, sense perjudici de les responsabilitats en què poguera haver incorregut per falsedat a la instància.
  
Deu. Nomenament en propietat i presa de possessió
  
10.1 El tribunal, esmentat en el punt 5.1, anterior, elevarà una proposta de nomenament a favor de l'opositor aprovat, i l'òrgan competent de l'Ajuntament durà a terme la contractació corresponent del proposat com a coordinador d'activitats i instal·lacions esportives, amb caràcter de personal laboral fix.
  
Si no es formalitza el contracte en el termini assenyalat sense causa justificada, romandrà en la situació de cessant.
  
Onze. Incidències
  
11.1 El tribunal està facultat per a resoldre els dubtes que es presenten i prendre els acords necessaris per al bon ordre del concurs oposició en tot allò no establit en aquestes bases.
  
11.2 La convocatòria, les seues bases i tots els actes administratius que se'n deriven i de l'actuació del tribunal es podran impugnar pels interessats, en els casos i en la forma establida en la Llei 30/1992, de Règim Jurídic de les Administracions Públiques i del Procediment Administratiu Comú.
  
Dotze. Legislació aplicable
  
En tot allò no establit en aquestes bases caldrà ajustar-se al que s'estableix en les lleis 7/1985, de 2 d'abril, i 30/1984, de 2 d'agost; Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana; Reial Decret Legislatiu 781/1986, de 18 d'abril; Reial Decret 364/1995, de 10 de març, i la resta de disposicions complementàries vigents.
  
ANNEX I
  
Tema 1. La Constitució espanyola de 1978. Nocions generals. Drets i deures fonamentals dels espanyols.
  
Tema 2. L'estat espanyol: idees generals. El Govern. Les Corts Generals.
  
Tema 3. La Comunitat Valenciana, l'estatut d'autonomia d'aquesta. La Generalitat Valenciana, les Corts Valencianes, el president i el Consell.
  
Tema 4. Drets i deures dels funcionaris de l'administració local. Els drets econòmics. Règim disciplinari.
  
Tema 5. La província. La divisió territorial de l'estat en províncies. Els òrgans de govern provincials: el president de la diputació.
  
Tema 6. El municipi: concepte. Els òrgans de govern municipal: l'alcalde, el ple i la comissió de govern.
  
ANNEX II
  
Tema 1. L'esport. Temps lliure i oci en la societat actual.
  
Tema 2. Criteris bàsics d'organització dels serveis i activitats esportives municipals.
  
Tema 3. L'esport a l'edat escolar.
  
Tema 4. Conceptes bàsics sobre instal·lacions esportives.
  
Tema 5. L'atletisme com a esport. Modalitats.
  
Tema 6. Aspectes tècnics i tàctics dels esports col·lectius de pista, exemple.
  
Tema 7. Jocs i esports alternatius.
  
Tema 8. L'esport per a tots.
  
Tema 9. Resistència, velocitat, força, flexibilitat, coordinació i equilibri.
  
Tema 10. Esport i salut.
  
Tema 11. Les activitats físiques a la natura.
  
Tema 12. Activitats fisicoesportives per a la tercera edat.
  
Tema 13. Manera de gestió esportiva dels servei públics.
  
Tema 14. Jocs i esports populars i tradicionals.
  
Tema 15. Competència de l'estat, de la Comunitat Valenciana i dels ens locals en matèria esportiva.
  
Tema 16. Legislació bàsica fonamental referida a l'esport.
  
Tema 17. Entitats esportives. Els clubs i les federacions esportives.